Diari Oficial de la Generalitat Valenciana


Sumari del DOGV 8828, del 05-06-2020 (2020/4054)

Extracte de la Resolució d'1 de juny de 2020, de la vicepresidenta i consellera d'Igualtat i Polítiques Inclusives, per la qual es convoquen, per a l'exercici de 2020, les subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4054


Data del document
:   01-06-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució d'1 de juny de 2020, de la vicepresidenta i consellera d'Igualtat i Polítiques Inclusives, per la qual es convoquen, per a l'exercici de 2020, les subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social. [2020/4054]  
BDNS (identif.): 497198.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans  
  
Primer. Entitats beneficiàries  
Entitats locals i entitats del tercer sector d'acció social que desenvolupen activitat en la Comunitat Valenciana.  
  
Segon. Objecte  
Subvencionar despeses de personal i corrents per a la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana.  
  
Tercer. Bases reguladores  
Les bases es contenen en l'Ordre 10/2017, de 29 de novembre (DOGV 8182, 01.12.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.  
  
Quart. Import  
1. Per a la present convocatòria per a l'exercici de 2020, la quantia total màxima per a concedir puja a 8.393.750,2 2 euros, repartits de la manera següent:  
a) Entitats locals, un màxim de 4.196.875,11 euros. D'acord amb l'apartat 3.a de l'article 4 de l'Ordre 10/2017, se subvencionarà un màxim de 107.142,86 euros en concepte de costos salarials bruts, més un 25 % d'aquest import en concepte d'altres costos subvencionables per projecte.  
b) Entitats del tercer sector d'acció social, un màxim de 4.196.875,11 euros. D'acord amb l'apartat 4.a de l'article 5 de l'Ordre 10/2017, se subvencionarà un màxim de 42.857,14 euros en concepte de costos salarials bruts, més un 25 % d'aquest import en concepte d'altres costos subvencionables per projecte. D'aquest import es destinaran com a mínim 2.000.000 d'euros per a finançar projectes dirigits a la realització d'itineraris de persones en situació o risc d'exclusió social de col·lectius de diversitat funcional, de conformitat amb la Llei 11/2003, de 10 d'abril, sobre l'Estatut de Persones amb Discapacitat. En el cas de no esgotar-se el crèdit de les entitats dirigides a col·lectius de diversitat funcional, aquest passarà a incrementar el crèdit a repartir entre entitats del tercer sector d'acció social.  
2. La Llei 10/2019, de 27 de desembre, de pressupostos de la Generalitat per a l'exercici de 2020 estableix l'existència de la línia de subvenció S6729, en l'aplicació pressupostària 92.81.48.426.93.0, dotada amb un import d'05.174.991 d'euros.  
  
Cinqué. Termini de presentació de sol·licituds  
El termini per a la presentació de les sol·licituds serà de 15 dies hàbils a comptar de l'endemà de la publicació de la present resolució de convocatòria en el Diari Oficial de la Generalitat Valenciana.  
  
Sisé. Altres dades  
1. Sol·licituds: la presentació de les sol·licituds serà telemàtica.  
De conformitat amb el que es preveu en la disposició addicional primera de l'Ordre 10/2017, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente. A l'efecte de participació en la present sol·licitud de subvenció, es considera que la subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on es transferirà, si escau, la subvenció.  
- Assumir les declaracions responsables de no-concurrència de causa legal per a obtindre la condició de persona beneficiària (article 13 de la Llei 38/2003, general de subvencions).  
Es presentarà una sol·licitud telemàtica per cada entitat.  
El model de sol·licitud està disponible en el portal de la Generalitat www.gva.es accedint a l'apartat «Guia prop», «Tràmits i serveis», degudament emplenada i signada pel representant legal de l'entitat. El nom de l'entitat haurà de coincidir amb el que figure en el CIF. Les sol·licituds que es presenten en qualsevol altre model, o per un altre procediment no seran admeses.  
2. Documentació que cal presentar amb la sol·licitud: la prevista en l'article cinqué de la resolució de convocatòria.  
3. Règim de pagaments: el pagament de les subvencions es realitzarà en els termes fixats en l'article 10 de la resolució de convocatòria, amb la justificació prèvia de l'entitat beneficiària de la realització del projecte.  
  
València, 1 de juny de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.